Kopiena palīdz izveidot un attīstīt Eiropas tīklu transporta jomā. Kopienas rīcības mērķis ir veicināt valstu tīklu savstarpēju savienošanu un savstarpēju izmantojamību, kā arī pieeju tādiem tīkliem. Kopiena izstrādā vairākas pamatnostādnes, kas aptver Eiropas komunikāciju tīklu jomā paredzēto pasākumu mērķus, prioritātes un vispārīgus plānus; šajās pamatnostādnēs nosaka, kuri projekti rada kopēju ieinteresētību. Kopiena īsteno visus pasākumus, kas var izrādīties vajadzīgi, lai nodrošinātu tīklu savstarpēju izmantojamību. Kopiena var atbalstīt dalībvalstu centienus finansēt tos projektus, kas rada kopēju ieinteresētību un ko finansiāli atbalsta dalībvalstis, jo īpaši ar priekšizpētes pasākumiem, aizdevumu garantijām vai procentu likmju subsīdijām; Kopiena var arī palīdzēt dalībvalstīs finansēt konkrētus projektus transporta infrastruktūras jomā, izmantojot Kohēzijas fondu. Kopiena savā rīcībā ņem vērā projektu potenciālo ekonomisko dzīvotspēju. Kopiena var lemt par sadarbību ar trešām valstīm, lai veicinātu projektus, kas rada savstarpēju ieinteresētību, un nodrošinātu tīklu savstarpēju izmantojamību. (Līguma 154. un 155. pants)

Mērķi Eiropas Transporta tīkla izpildaģentūra atbild par Komisijas Eiropas Transporta tīkla jeb TENT-T programmas tehniskās un finansiālās izpildes pārvaldību. Tās uzdevums ir ar mazākām izmaksām padarīt Eiropas Transporta tīkla īstenošanu efektīvāku, stiprināt saiknes starp Eiropas Transporta tīklu un speciālistu aprindām, mobilizēt augsta līmeņa speciālās zināšanas un atvieglot speciālistu pieņemšanu darbā, nodrošināt labāku finansējuma koordināciju ar citiem Kopienas instrumentiem, sekmēt vienkāršāku un elastīgāku Eiropas Transporta tīkla īstenošanu, uzlabot Kopienas darbības pārredzamību Eiropas Transporta tīkla jomā un kopumā radīt pievienoto vērtību Eiropas Transporta tīkla programmas pārvaldībā.

Uzdevumi a) Nodrošināt to projektu un pasākumu tehnisko un finansiālo pārvaldību, kuri saņem līdzfinansējumu no Eiropas Transporta tīklu budžeta; b) vākt, analizēt un pārsūtīt Komisijai visu informāciju, kas vajadzīga, lai īstenotu un plānotu Eiropas Transporta tīklu; c) sniegt tehnisko palīdzību projektu iniciatoriem un finanšu iestādei, kas atbild par aizdevuma garantijas instrumenta pārvaldību Eiropas Transporta tīkla projektiem; d) sniegt tādu administratīvu un tehnisku atbalstu, kādu prasa Komisija. ĢD TREN turpina pieņemt visus politiskos un organizatoriskos lēmumus, kas attiecas uz Eiropas Transporta tīklu.

1. Koordinācijas komiteja Izpildaģentūras darbību pārrauga Koordinācijas komiteja, kurā šobrīd ir pieci locekļi un viens novērotājs. Koordinācijas komitejas locekļus ieceļ uz diviem gadiem. Koordinācijas komiteja sanāk vismaz četrreiz gadā. Pirms dažu pasākumu vai lēmumu īstenošanas vajadzīgs Koordinācijas komitejas apstiprinājums. Piemēram, tas attiecas uz administratīvo budžetu, štatu sarakstu, darba programmu, gada darbības pārskatu, provizoriskajiem visu ieņēmumu un izdevumu pārskatiem, ārējā novērtējuma ziņojumu un dažu īpašu noteikumu un pasākumu pieņemšanu. Par citiem pasākumiem Komiteju informē. Ārkārtas un steidzamos gadījumos lēmumus pieņem, izmantojot rakstisko procedūru. 2. Direktors Ieceļ Komisija uz pieciem gadiem. 3. Ārējā revīzija Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma

Budžets A) 8,0 miljardi EUR (100 % ES vispārējais budžets) Eiropas Transporta tīkla budžetam (2007.–2013. gada finanšu shēma). 780,0 miljoni EUR neizpildītās saistībās (2000.–2006. gada finanšu shēma). Par Izpildaģentūras darbības budžeta izpildi atbild Komisija. B) 5,2 miljoni EUR (100 % Kopienas subsīdija) administratīvajam budžetam, kuru Izpildaģentūra pārvalda autonomi. Darbinieku skaits 2008. gada 31. decembrī Pagaidu darbinieki: štatu sarakstā 32 amata vietas, no tām aizņemtas 23 (72 %); plānoti 67 līgumdarbinieki, no tiem bija pieņemti darbā 44 (66 %). Kopējais darbinieku skaits štatu sarakstā: 99 (67 aizņemtas amata vietas) Atbildīgi par a) pamatdarbībām: 61 (44 aizņemtas amata vietas); b) administratīviem uzdevumiem: 38 (23 aizņemtas amata vietas).